**Bár Községi Önkormányzat Képviselő-testülete**

10/2023.

**Jegyzőkönyv**

**Készült a Bár Községi Önkormányzat Képviselő-testülete** **2023. szeptember 19. napján 16 órás kezdettel a Bár, Szabadság utca 62. szám alatt megtartott testületi ülésről.**

**Jelen vannak:**

Jásper Gábor László polgármester

Takács Nagy Ferencné alpolgármester

Horváth György képviselő

Tigelmann Csaba képviselő

Horváth János képviselő

Dr. Benedek Zoltán jegyző

Jásper Gábor László polgármester köszönti a megjelenteket, megállapítja, hogy az ülés határozatképes, mert a megválasztott 5 fő képviselő közül 5 fő az ülésen megjelent. A polgármester a köszöntőt követően előterjeszti a napirendi pontot, melyet a testületi tagok elfogadnak.

**Napirendi pontok:**

**1.) Mohácsi Többcélú Kistérségi Társulás társulási megállapodásának módosítása**

Előterjesztő: Jásper Gábor László polgármester

**2.) Körzethatárok**

Előterjesztő: Jásper Gábor László polgármester

**3.) Bursa csatlakozás**

Előterjesztő: Jásper Gábor László polgármester

**4.) Településképi eljárás**

Előterjesztő: Jásper Gábor László polgármester

**5.) Kérelmek (zárt ülés)**

Előterjesztő: Jásper Gábor László polgármester

**6.) Egyebek**

**NAPIRENDI PONTOK TÁRGYALÁSA**

**1. napirendi pont: Mohácsi Többcélú Kistérségi Társulás társulási megállapodásának módosítása**

Jásper Gábor László: Az MTKT levelét felolvasom, küldtek határozati javaslatot is, javaslom, hogy fogadjuk el a társulási megállapodás módosítását, minket lényegében nem érint közvetlenül.

A testületi tagok hozzászólás nélkül egyetértenek.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 ellenében a következő határozatot hozta:

**70/2023 (IX.19.) Kt. számú határozat a Mohácsi Többcélú Kistérségi Társulás társulási megállapodásának módosításáról**

* 1. Bár Község Képviselő-testülete a Mohácsi Többcélú Kistérségi Társulás társulási megállapodását az alábbiak szerint módosítja:

1. A társulási megállapodás bevezető részében foglalt táblázat 6. pontjában „Polgármester: Dr. Habjánecz Tibor” szövegrész helyébe a „Polgármester: Dr. Habjánecz Attila Tibor” szövegrész lép.
2. A társulási megállapodás bevezető részében foglalt táblázat 20. pontjában „Polgármester: Fischer-Kondricz Zsuzsanna” szövegrész helyébe a „Polgármester: Henke Smilja” szövegrész lép.
3. A társulási megállapodás bevezető része az alábbi szövegrésszel egészül ki:

„2024. január 1. napjától a társulás társult önkormányzatai a megállapodást módosítják, mivel Lánycsók Községi Önkormányzat Képviselő-testülete kezdeményezte, hogy a Gondozási Központ Lánycsók intézmény fenntartói jogát vegyék át.”

1. A társulási megállapodás I.3. pontjának a 8.-9. pontjai elhagyásra kerülnek a további szerkezeti egységek számozásának értelemszerű megváltoztatásával.
2. A társulási megállapodás I.3. pontjának 11. alpontja helyébe a következő rendelkezés lép:

„9. a Társulás végzi a Társulást létrehozó valamennyi település és azok költségvetési szervei vonatkozásában a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Korm. rendeletben meghatározott belső ellenőrzési feladatok ellátását, e célból a Társulás a Mohácsi Polgármesteri Hivatalban elkülönült munkaszervezetben 1 fő meghatározott szakirányú végzettséggel rendelkező köztisztviselőt foglalkoztat, aki fölött a munkáltatói jogokat a társulás elnöke gyakorolja;”

1. A társulási megállapodás I.3. pontjának a 12.-13. pontjai elhagyásra kerülnek a további szerkezeti egységek számozásának értelemszerű megváltoztatásával.
2. A társulási megállapodás I.3. pontjának 14. alpontja helyébe a következő rendelkezés lép:

„10. a Társulás szervező tevékenységével segíti a villamos energiáról szóló 2007. évi LXXXVI. törvényben, valamint a földgázellátásról szóló 2008. évi XL. törvényben meghatározottak szerint az energiahatékonyság, az energiatakarékosság elveinek a fenntartható fejlődés érdekében történő érvényesítését, a felhasználók biztonságos, zavartalan, megfelelő minőségű és átlátható költségszerkezetű villamosenergia-ellátásának és a földgázellátásának biztosítását; ennek érdekében külsős szakértői társaságot bízz meg.”

1. A társulási megállapodás II.1. pontja a következő szöveggel egészül ki:

„Gondozás Központ Lánycsók (7759 Lánycsók, Kossuth L utca 39.)”

1. A társulási megállapodás II. 7. pontja a következő szöveggel egészül ki::

„Gondozási Központ Lánycsók intézményre vonatkozóan a rendeletalkotásra kijelölt *Lánycsók Község Önkormányzata*.”

1. A társulási megállapodás III. 7. pontja helyébe a következő rendelkezés lép:

„Döntéshozatali folyamat: A Társulási Tanács döntését ülésén határozattal hozza. Minden településnek - Mohács kivételével - lakosságszám-arányos szavazatszáma van, minden megkezdett 100 fő lakos 1 szavazatot jelent. Ezen szavazatok képezik az összes szavazatok 2/3-át. Az összes szavazatok fennmaradó 1/3-ával Mohács rendelkezik. A szavazati arányok minden év március 1-i hatállyal felülvizsgálatra kerülnek az adott évre kihirdetett lakosságszámok szerint.

A 2023. évi arányok a következők:

|  |  |  |  |
| --- | --- | --- | --- |
| **Település** | **Lakosság száma** | **Szavazatszám** | **Szavazati arány** |
|  | (2023.január 1.) |  |  |
| Bár | 600 | 6 | 2% |
| Bezedek | 213 | 3 | 1% |
| Dunaszekcső | 1914 | 20 | 7% |
| Erdősmárok | 91 | 1 | 1% |
| Feked | 227 | 3 | 1% |
| Geresdlak | 815 | 9 | 3% |
| Görcsönydoboka | 369 | 4 | 1% |
| Himesháza | 1029 | 11 | 4% |
| Homorúd | 575 | 6 | 2% |
| Ivándárda | 220 | 3 | 1% |
| Kisnyárád | 186 | 2 | 1% |
| Kölked | 1013 | 11 | 4% |
| Lánycsók | 2486 | 25 | 9% |
| Lippó | 510 | 6 | 2% |
| Majs | 946 | 10 | 3% |
| Maráza | 196 | 2 | 1% |
| Mohács | 18202 | 99 | 33% |
| Nagynyárád | 721 | 8 | 3% |
| Palotabozsok | 850 | 9 | 3% |
| Sárok | 113 | 2 | 1% |
| Sátorhely | 635 | 7 | 2% |
| Somberek | 1437 | 15 | 5% |
| Szebény | 349 | 4 | 1% |
| Székelyszabar | 575 | 6 | 2% |
| Szűr | 267 | 3 | 1% |
| Udvar | 133 | 2 | 1% |
| Véménd | 1372 | 14 | 5% |
| **Összesen:** | **36044** | **291** | 100% |

1. A társulási megállapodás III. 17. pontja elhagyásra kerül a további szerkezeti egységek számozásának értelemszerű megváltoztatásával.
2. A társulási megállapodás egyéb pontjai változatlan tartalommal érvényesek maradnak.
3. Mohács város Képviselő-testülete – a módosításokkal egységes szerkezetbe foglalt – Mohácsi Többcélú Kistérségi Társulás társulási megállapodását az előterjesztés melléklete szerinti tartalommal elfogadja, annak aláírására felhatalmazza a polgármestert.

Felelős: polgármester

Határidő: értelemszerű

**2. Napirendi pont: Körzethatárok**

Jásper Gábor László: Felolvasom a Mohácsi Tankerületi Központ TK/013/00388-1/2023-as számon kelt levelét a körzethatárokkal kapcsolatban. Nekünk az iskola felvételi körzethatárával kapcsolatban kell döntést hozni, melyek szerintem rendben vannak.

A testületi tagok egyetértenek.

Jásper Gábor László: Amennyiben nincs kérdés, észrevétel, úgy kérem a testületet, hogy szavazzon.

A testület 5 igen szavazattal 0 nem mellett a következő határozatot hozta:

**71/2023 (IX.19.) Kt. számú határozat a körzethatárokról:**

Bár Községi Önkormányzat Képviselő-testülete arról határozott, hogy a Mohácsi Tankerületi Központ TK/013/00388-1/2023. számon kell megkeresésében szereplő iskolai felvételi körzethatárával kapcsolatban észrevétele, javaslata nincs, azt elfogadja.

Határidő: azonnal

Felelős: Jásper Gábor László polgármester

**3. Napirendi pont: Bursa csatlakozás**

Jásper Gábor László: Idén is tudunk pályázni. Ezúttal csak arról kell dönteni, hogy a pályázatot beadjuk-e, majd utána dönthetünk a számokról.

Takács Nagy Ferencné: Pályázzunk idén is.

Jásper Gábor László: Kérem a testületet, hogy amennyiben nincs további kérdés vagy észrevétel, úgy szavazzon!

A testület 5 igen szavazattal 0 nem ellenében a következő határozatot hozta:

**72/2023 (IX.19.) Kt. számú határozat a Bursa Hungarica pályázat beadásáról:**

Bár Községi Önkormányzat Képviselő-testülete arról határozott, hogy a Bursa Hungarica pályázatot beadja.

Határidő: azonnal

Felelős: Jásper Gábor László polgármester

**4. napirendi pont: Településképi eljárás**

Jásper Gábor László: Tájékoztatom a testületet, hogy ismételten kérelem érkezett hozzánk a fenti tárgyban, melyeket felolvasok, illetve ismertetem Béres Gábor főépítész szakmai véleményét.

Javaslom, hogy hogy fogadjuk el, a lakóház illeszkedik a településképbe.

Tigelmann Csaba: Rendben, én elfogadom.

Jásper Gábor László: Kérem a testületet, hogy amennyiben nincs további kérdés vagy észrevétel, úgy szavazzon!

A testület 5 igen szavazattal 0 nem mellett a következő határozatot hozta

**73/2023 (IX.19.) Kt. számú határozat a 7711 Bár, Szőlőhegy 513/2 hrsz.-ú épület településképi véleményezéséről:**

Bár Községi Önkormányzat Képviselő-testülete arról határozott, hogy a 7711 Bár, Szőlőhegy 513/2 hrsz.-ú épület lakóházzá történő nyilvánítása a főépítész szakmai véleménye szerint illeszkedik a településképbe, ezért a képviselő-testület a rendeltetés változtatáshoz hozzájárul.

Határidő: azonnal

Felelős: Jásper Gábor László polgármester

**5. Napirendi pont: Kérelmek (zárt ülés)**

**6. Egyebek**

Jásper Gábor László: Tájékoztatom a testületet, hogy az éves kulturális programtervnek megfelelően jövő héten 30-án megrendezésre kerül az idősek napi rendezvényünk, a költségeket beterveztük a költségvetésünkbe. Pörköltet főzünk, lesz sütemény is, a Millich zenekar, valamint gyerekek fellépése várható.

Takács Nagy Ferencné: rendben, várjuk már.

Jásper Gábor László: Arról is tájékoztatnám a testületet, hogy az Október 14-én a Puskás Arénában rendezett Magyarország - Szerbia labdarúgó mérkőzésre utazást biztosítanánk, a jegyek megvásárlása a részt vevők költsége lenne, de az utazás a mi költségünk lesz. Az év elején betervezett utazási költségkeretbe bele fogunk férni, jelentős többletkiadást nem okoz, viszont a lakosok nagyon örülnek az ilyen sport célú rendezvényeinek.

Tigelmann Csaba: Köszönjük a tájékoztatást, a jegyek megvásárlása már folyamatban van, valamint a részt vevők létszáma is lassan körvonalazódik.

Több kérdés, hozzászólás nem volt, a polgármester az ülést berekesztette.

**Kmf.**

**Jásper Gábor László dr. Benedek Zoltán**

**polgármester jegyző**